Hugmyndin um að stærðfræðingar vinni við kennslu er mjög útbreidd og á vissulega við rök að styðjast . Fjármálaumhverfið á Íslandi hefur breyst á síðustu áratugum og um leið hafa skapast störf fyrir stærðfræðinga í fjármálafyrirtækjum , og það er til sérstök fjármálastærðfræði fyrir þá sem hafa áhuga á þeim geira . Stærðfræðingar hafa líka látið að sér kveða á sviðum sem liggja ekki jafn beint við menntun þeirra ; fyrrverandi orkumálastjóri er stærðfræðingur að mennt , og þegar þetta er skrifað sitja tveir stærðfræðingar á Alþingi . Þessi dæmi taka aðeins til þeirra starfa sem stærðfræðingar hafa gegnt á Íslandi , en stærðfræðin er í eðli sínu mjög alþjóðlegt fag . Henni er beitt um allan heim , og vegna þess að hún er nokkuð óháð tungumálum eiga stærðfræðingar frá mismunandi löndum auðvelt með samskipti sín á milli . Því takmarkar nám í stærðfræði alls ekki valkosti þess sem leggur hana fyrir sig , heldur opnar frekar hún leið að áhugaverðum störfum út um allan heim . Svör á Vísindavefnum um aðrar starfsstéttir : Halldór G. Svavarsson er dósent við Tækni - og verkfræðideild Háskólans í Reykjavík . Rannsóknaviðfangsefni Halldórs hafa spannað vítt svið , frá steinsteypu og keramik til smáþörunga og örtækni . Halldór hefur þar að auki æft karate í 35 ár og var um tíma landsliðsþjálfari í greininni .